यस दिन १ सय ५२ कम्पनीको २ हजार ९ सय २७ पटकको कारोबारमा रु. २४ करोड २० लाख ९६ हजार १ सय ४६ बराबरको ७ लाख ९ हजार ८ सय ३ कित्ता सेयर खरिदबिक्री भएको छ । यो अघिल्लो दिनको तुलनामा २१ दशमलव ३६ प्रतिशत कम हो । लगानीकर्ताको सम्पत्ति पनि घटेर रु. १६ खर्ब ३० अर्बमा सीमित भएको छ । नेप्सेको १४ दिने आरएसआई यस दिन ३६ दशमलव शून्य ५ स्केलमा रहेको छ । न्युट्रल जोनमा रहेको आरएसआईले बजारमा सेयर खरिदबिक्री चाप सन्तुलनमा रहेको संकेत गर्दछ । ‘क’ वर्गको कारोबार मापन गर्ने सेन्सेटिभ इन्डेक्स यस दिन १ दशमलव १७ अंक घटेर २ सय ९४ दशमलव ६२ बिन्दुमा पुगेको छ ।
